ተጫዋቾች የግል ልምምድ በመሥራት በአካል ብቃትና በሥነ ልቦና ዝግጁ እንዲሆኑ አሰልጣኝ አብርሃም መብራቱ ተናገሩ፡፡
ባሕር ዳር፡ ሰኔ 12/2012 ዓ.ም (አብመድ) የውድድሮች መቋረጥ ብሔራዊ ቡድኑ ላይ የሚኖረውን ተፅዕኖ እና የመፍትሔ ሐሳቦችን በተመለከተ ከኢትዮጵያ የወንዶች ብሔራዊ ቡድን አሰልጣኝ አብርሃም መብራቱ ጋር ቆይታ አድርገናል፡፡የአሰልጣኝ አብርሃም መብራቱ ልጆች ዋልያዎቹ በአፍሪካ እግር ኳስ ትልቅ ስም ያላትን ኮትዲቯር ካሸነፉ በኋላ በመልካም መነቃቃት ላይ ነበሩ፡፡ በግዙፉ የባሕር ዳር ዓለም አቀፍ ስታዲዬም በተደረገው የአፍሪካ ዋንጫ ማጣሪያ “ኮትዲቯር በሰፊ ግብ ልዩነት ታሸንፋለች” የሚለው ግምት የብዙዎች ነበር፡፡ በኢትዮጵያ ብሔራዊ ቡድን ወጥ አቋም አለመመልከት ኢትዮጵያውያንን ደጋፊዎች ተስፋ ማሳጣቱ ነበር በሀገር ላይ ሽንፈትን ያስመጨዋታው ተጀመረ፤ እንደምታሸንፍ ቅድመ ግምት የተሰጣት ኮትዲቯር በግብ ቀዳሚ ሆነች፤ አስቀድሞ “ስንት ግብ ይቆጠርብናል?” ሲል የነበረው ደጋፊ አንድ ብሎ መቁጠር ጀመረ፡፡ ነገር ግን ነገሩን ሁሉ ፉርሽ ያደረገና አይቮሪኮሳታውያንን አንገት ያስደፋ ውጤት ተመዘገበ፡፡ ጨዋታው በዋልያዎቹ አሸናፊነት ተጠናቅቆ አረንጓዴ፣ ቢጫ ቀዩ ባንዲራ በድል ተውለበለበ፡፡ “ድሌ ማታ ነው ድሌ” ተጨፈረ፡፡ኢትዮጵያ ከምድቧ ታላቋን ማሸነፏ በአፍሪካ ዋንጫ ለመሳተፍ መልካም አጋጣሚ እንደፈጠረች ተነገረላት፡፡ ሌሎቹ ተጋጣሚዎቿ ማዳጋስካርና ኒጄር በአንጻሩ እግር ኳሳቸው እንደሌሎቹ ኃያል አለመሆን ለኢትዮጵያ መልካም ዕድል እንደሆነም እንዲሁ ተነሳ፡፡ በእርግጥ ደሴቲቷ ሀገር ማዳጋስካር በ2019 (እ.አ.አ) የግብፁ የአፍሪካ ዋንጫ የውድድሩ ክስተት መሆን ኢትዮጵያን እንደምትፈትናት መገመት ይቻላል፡፡የኮሮናቫይረስ ካሸመደመዳቸው ዘርፎች አንዱ እግር ኳስ ነው፡፡ የሚሊዮኖች መዝናኛ፣ እንጀራና ሕይወት የሆነው እግር ኳስ ሲቋረጥ ብዙዎች ተከፍተዋል፡፡ በእርግጥ ከፈረንሳይ ሊግ ውጭ የአውሮፓ ታላላቅ ሊጎች ወደ ውድድር ተመልሰዋል፡፡ የኮሮናቫይረስ ወረርሽኝ በኢትዮጵያ መከሰቱን ተከትሎ የኢትዮጵያ ሁሉም የሊግ ውድድሮች ያለአሸናፊ ተሰርዘዋል፡፡